**VŠEOBECNÉ OBCHODNÉ PODMIENKY - Návštevníci**

Článok I.

Tieto Všeobecné obchodné podmienky (ďalej len „VOP“) upravujú vzájomné práva a povinnosti medzi organizátorom podujatia a návštevníkom, ktorí sa spoločne označujú ako „zmluvné strany“.

Organizátor

1. Organizátor podujatia DERMA FORUM – kozmetická konferencia (ďalej aj ako „konferencia“): Terabel s.r.o., Podjavorinskej 7, 811 03 Bratislava, IČO 47 313 315.

2. Kontaktná osoba: Ing. Zuzana Litvinová, e-mail: info@dermaforum.sk, tel.: 0908 749 919. 3. Miesto konania konferencie: Technopol, Kutlíkova 17, Bratislava - Petržalka.

Článok II.

Návštevník

Návštevníkom sa rozumie osoba, ktorá sa predpísaným spôsobom zaregistruje a uhradí vstupné na konferenciu pre seba a/alebo inú osobu.

Článok III.

1. Návštevníci sa prihlasujú cez registračný formulár.

2. Na základe registrácie vystaví organizátor návštevníkovi zálohovú faktúru na úhradu vstupného so splatnosťou najneskôr do 14.2.2019. Zálohovú faktúru odosiela organizátor návštevníkovi mailom na návštevníkom zadanú mailovú adresu pri registrácii.

3. Návštevník je povinný uhradiť vstupné najneskôr do 14.2.2019, inak mu registrácia zaniká a právo na účasť na konferencii mu nevznikne.

4. V prípade neúčasti návštevníka na konferencii sa zaplatené vstupné nevracia, návštevník má možnosť previesť pred uskutočnením konferencie právo vstupu na inú osobu.

5. Registráciou cez registračný formulár návštevník súčasne akceptuje tieto obchodné podmienky.

Článok IV.

Platobné podmienky

1. Základné vstupné – 40 €/osoba.

Článok V.

Ochrana osobných údajov, súhlas dotknutej osoby s poskytnutím a spracováním osobných údajov

1. Spoločnosť Terabel s.r.o., ako organizátor konferencie, v súvislosti s registráciou k účasti na konferencii v súlade s príslušnými ustanoveniami  Zákona č. 18/2018  Z.z. o ochrane osobných údajov získava a spracúva osobné údaje registrovaných uživatelov, a to v rozsahu meno, priezvisko, adresa, telefónny/mailový kontakt, príp. titul, na účely poskytnutia konkrétnej služby, správy záväzkovo-právnych vzťahov registrovaných uživatelov a organizátora konferencie, a  na marketingové účely organizátora konferencie. Informácie poskytnuté organizátorovi prostredníctvom registračného formulára nebudú ďalej poskytované tretím osobám. Organizátor ich použije iba pre vlastnú potrebu v zmysle zákona č. 18/2018 Z.z. o ochrane osobných údajov k zlepšeniu a spravovaniu svojich služieb, k obchodným a marketingovým účelom konferencie. Všetky údaje majúce povahu osobných údajov, v zmysle zákona č. 18/2018 Z.z., sú získavané výhradne na základe súhlasu dotknutých osôb, pričom dotknuté osoby prehlasujú, že poskytujú prevádzkovateľovi bezpodmienečný súhlas na spracovanie týchto osobných údajov s tým, že tento súhlas je možné kedykoľvek odvolať a súhlas je daný na vopred stanovený účel a v rozsahu údajov, s ktorých spracovaním dotknutá osoba súhlasí. Prevádzkovateľ sa zaručuje že spracovávané osobné údaje chráni pred ich zverejnením tretím osobám a že ich uchováva a používa výhradne na stanovený účel a v súlade so Zák. 18/2018 Z.z.

Registrovaný účastník (ďalej len „účastník“) v zmysle Zák. 18/2018 Z.z. súhlasí s tým, aby organizátor Terabel s.r.o., Podjavorinskej 7, 81103 Bratislava, IČO: 47313315 , zapísaný v Obchodnom registri OS Bratislava I., odd. Sro, vl.: 90454/B,  spracoval, uchoval a použil účastníkom uvedené osobné údaje, v rozsahu nevyhnutnom na stanovený účel a v rozsahu, ktorý dotknutý účastník poskytuje,   v súlade  so zákonnými bezpečnostnými zásadami  a v súlade so zákonnou ochranou týchto osobných údajov.
2. Registrovaný účastník, je dotknutou osobou v zmysle zákona č. 18/2018 Z.z. Dotknutá osoba týmto prehlasuje, že je staršia ako 16 rokov a je oprávnená vyjadriť súhlas podľa § 15 Zákona 18/2018 Z.z. Dotknutá osoba týmto záväzne prehlasuje, že poskytuje svoje osobné údaje organizátorovi konferencie v nasledovnom rozsahu: meno, priezvisko, adresa, telefónny/mailový kontakt, príp. titul,. Dotknutá osoba týmto prehlasuje, že dáva súhlas na uchovanie a na spracovanie poskytnutých osobných údajov a to v databáze organizátora. Účel, pre ktorý poskytuje dotknutá osoba svoje osobné údaje je: zaslanie potvrdenia o rezervácii, spracovanie platby, zaslanie faktúry a tiež na marketingové, reklamné a propagačné účely, to znamená najmä kontaktovanie dotknutej osoby za účelom zaslania noviniek o konferencii, organizačné pokyny a podobne. Dotknutá osoba zároveň vyjadruje týmto súhlas na získanie a spracovanie svojej podobizne, ktorá môže byť zachytená na fotografii a videozázname z konferencie, a to výlučne na umelecké účely a pre tlačové a marketingové účely. Dotknutá osoba je informovaná o tom, že svoj súhlas so získaním, uchovaním, spracovaním a použitím svojich osobných údajov, poskytuje na neurčitú dobu a môže ho kedykoľvek odvolať.

Článok VI.

Záverečné ustanovenia

1. V prípade, že organizátor v dôsledku ním nezavinených okolností nemôže zrealizovať konferenciu a zaistiť jej konanie, upovedomí o tom bezodkladne mailom prihlásených návštevníkov, a to na mailovú adresu uvedenú pri registrácii. Všetky záväzky zmluvných strán doručením takého oznámenia, zanikajú. V tomto prípade organizátor vráti návštevníkovi uhradené vstupné v plnom rozsahu, a to bezodkladne na účet, z ktorého bolo vstupné uhradené organizátorovi.

2. Podpisom záväznej prihlášky návštevník súčasne prehlasuje, že sa oboznámil s týmito VOP a zaväzuje sa ich dodržiavať.